Včasih se res zdi, da potrebujemo revolucijo,
ko razmišljamo o izzivih, s katerimi se soočamo dandanes:
dolžniška kriza, politični zastoji,
energija, okolje,
hrana, s katero hranimo naše družine.
Toda ne mislim, da bi morali izgubiti pogum.
In danes bom predstavil zgodbo o BrightFarms.
Toda želim tudi, da bi bil to primer –
zgled za nas kot voditelje, kot aktiviste in kot državljane,
primer za to, kako lahko razmišljamo o tem,
kako se lahko nekateri največji problemi naše generacije, največji izzivi
pretvorijo v nekaj naših največjih podjetniških priložnosti.
Začeti želim z bežnim pogledom v preteklost.
Želim, da dvignete roko, če ste delali v živilski industriji pred petimi leti.
Vau! Veliko - več kot polovica.
Potrebovali bomo to izkušnjo. Pred petimi leti jaz nisem.
Pred petimi leti sem vodil podjetje,
ki je izboljšalo dobavne verige velikih trgovcev in njihovih dobaviteljev.
Imel sem edinstven cilj,
to je maksimirati učinkovitost sistemov, ki so prinašali blago v trgovine.
In naj vam povem, programiran sem, da živim, diham in tudi jem učinkovitost.
Moja registrska tablica, se glasi "Učinkovito."
(Smeh)
Res. Imam jo.
Ko sem sledil svoji strasti in prišel v živilsko industrijo
in se zakopal v dobavno verigo,
sem naletel na sistem, ki je bil v nasprotju s samim seboj.
Naša proizvodna dobavna veriga je izjemno učinkovita in neučinkovita,
oboje hkrati.
Najprej razlaga, kako je učinkovita.
Proizvaja ogromne količine hrane po nizkih cenah.
In razlaga , kako je neučinkovita.
Naši sveži pridelki prestanejo veliko potovanj,
vendar okusa ne morejo ohraniti.
Pravzaprav pridelujemo proizvode za potovanja in ne za prehranjevanje.
Sistem goji bolezni, ki nastanejo zaradi prehrane in uničuje naše okolje.
Naša oskrbovalna veriga svežih proizvodov je industrializirana in centralizirana
do te mere, da je ogromen porabnik zemlje, vode, nafte
in zemeljskega plina.
Bolj kot sem se učil, bolj sem spoznaval,
da kljub vsem dobrim namenom, da nahranimo svet,
deli naše verige preskrbe s hrano niso le neučinkoviti –
so strupeni.
Če TED govori o navdihu, jaz sem bil navdihnjen.
Navdihnil sem se, da bom na novo razmislil o dobavni verigi pridelkov.
Bil sem več kot navdihnjen.
Bil sem prisiljen razviti alternativno oskrbovalno verigo:
tako, ki bo odpravila te neučinkovitosti
in ki bo prednost dala kmetom, kakovostni hrani, našemu zdravju, okolju
in še vedno proizvaja velike količine hrane po nizkih cenah.
Tukaj se želim ustaviti za sekundo.
Vsakega od vas prosim, naj si predstavlja najboljši paradižnik,
kar ste ga imeli v zadnjem letu.
Ali ga imate?
Želim, da dvignete roko, če je prišel iz supermarketa.
(Smeh)
Ne morem verjeti, da je čista ničla.
(Smeh)
Čeprav me ne bi presenetilo, da bi bilo vsaj blizu nič.
Ljudje ponavadi vizualizirajo paradižnik s tržnice –
verjetno večinoma –
ali z vrtov in restavracij.
Praktično nihče, ali morda v tem primeru dobesedno nihče, ne omeni supermarketov,
celo ko sem to vprašanje zastavil vodstvom supermarketov.
(Smeh)
Resno mislim.
Paradižnik, ki sem ga jaz vizualiziral, je pridelala šestletnica,
moja lepa hči Emilia, na našem vrtu ob hiši.
Z Emilio rada razpravljava o tem, kako je najpomembnejša sestavina hrane ljubezen
in kako najdete ljubezen v hrani, ki jo nekdo vzgoji ali pripravi
za nekoga, ki ga imajo osebno radi.
Emilijin paradižnik, ki ga vizualiziram, in paradižniki, ki ga vzgoji na vrtu,
so zelo podobni temu paradižniku.
In paradižnik, ki sem ga vizualiziral, je kar pokal od okusa
in bil poln ljubezni.
In ta paradižnik?
Sranje!
(Smeh)
Resno. Ta paradižnik je bil grozen.
(Smeh)
Bil je ekološki. Bil je drag.
Kupili smo ga v imenitnem supermarketu nedaleč od tukaj.
Zakaj torej nima okusa?
In hranljivosti tudi, mimogrede – to je soodvisno.
In kaj nam to pove o paradižnikih in solatah iz supermarketov,
ki jih kupujemo in hranimo z njimi naše družine?
Ti paradižniki so mednarodni popotniki.
Sem v New York so prispeli iz Mehike v 16-metrskem tovornjaku.
Ni čudno, da so zanič.
To je tako značilno za paradižnike ameriških supermarketov pozimi.
Ali ste vedeli, da skoraj 100 odstotkov solat v ameriških supermarketih
prihaja iz samo dveh krajev?
Iz bližine Salinas, Kalifornija, poleti in Yume, Arizona, pozimi.
Te solate potujejo 5000 kilometrov, da pridejo sem v lokalne trgovine z živili.
Ni presenetljivo, da solata rada zgnije, preden jo kupijo
ali takoj, ko jo ljudje pripeljejo domov.
To povzroča ogromne izgube za supermarkete,
zaradi česar je moja žena, ki ima rada svežo špinačo, nesrečna,
in zato sem jaz nesrečen.
(Smeh)
Proizvajalci, trgovci in kupci, tega ne želijo.
Pravzaprav imajo svoje družine, ki se hranijo s pridelki in so dobri ljudje.
Ampak niso le dobri ljudje - oni so poslovni ljudje.
Želijo vam dobavljati kakovostne pridelke,
vendar morajo po nizkih cenah kupiti velike količine pridelkov.
In trenutno obstaja samo ena možnost za to,
in to je naš industrializiran in centraliziran sistem živil.
Inkrementalizem tega ne bo naredil.
Premikanje hrane hitreje ali bolje skozi ta sistem
ne bo rešilo teh težav.
Čas je za revolucijo v dobavni verigi pridelkov.
Si zamišljate nov revolucionarni sistem, ki ima manj kilometrov, manj tovornjakov,
manj paradižnikov brez okusa,
ki ima manj bolezni, ki jih povzroča hrana, manj nafte in manj gnilih solat?
Si lahko predstavljate revolucionarno dobavno verigo,
kjer se vrnemo k svojim koreninam
in kmetje vzgojijo in prodajo pridelke v isti skupnosti,
in, tako kot Emilija, gojijo za okus namesto za potovanje?
In morda celo z malo ljubezni.
Mislite, da bo bolje?
Res mislite, da bo bolje?
(Občinstvo) Da.
Tako mislimo tudi v BrightFarmsu.
In veste, kdo še?
Kupci pridelkov v supermarketih, tudi oni.
V bistvu skoraj 20 % najboljših 50 ameriških supermarketov
že sodeluje z BrightFarmsom
in poskuša uresničiti ta revolucionarni novi sistem.
Industrija se odziva z velikim navdušenjem.
Dobavitelji iskreno želijo svojim strankam dostavljati odlično hrano
po ugodnih cenah.
Potrebujejo le boljši način.
Torej, kako bo BrightFarms to naredil? Kaj počnemo?
Kako bomo dostavljali velike količine hrane po nizkih cenah,
ki bo boljše kakovosti in boljša za okolje?
Zveni težko, vendar je odgovor presenetljivo preprost.
Gradimo nasade v rastlinjakih,
toda pomembno je, kako jih gradimo in kje jih gradimo.
Gradimo jih v supermarketih,
na njihovih strehah pri distribucijskih centrih
in vedno v njihovih soseskah.
BrightFarms ponuja rešitev na ključ.
Financiramo ga, gradimo, upravljamo za naše stranke, ki so supermarketi,
na način, ki skrajša čas, razdaljo in stroške dobavne verige.
Gradimo hidroponske, recirkulacijske rastlinjake
in vključujemo kmete po vsej državi, da bi vsem ponudili boljše pridelke.
Tako deluje ta posel.
Mi zagotovimo denar, zgradimo objekt,
poiščemo, usposobimo, podpiramo in izučimo lokalnega kmeta.
Supermarketu ni potrebno ničesar vlagati.
Oni se le zavežejo, da bodo odkupovali pridelke, ki so boljši.
Mimogrede, to ni dovolj.
Ničelne naložbe in boljši pridelki sami po sebi
ne izpolnjujejo njihovih zahtev.
Še en dejavnik je, in to je cena.
Če ne uspemo doseči ali premagati trenutnih tržnih cen,
bo to ostala obrobna pobuda.
In mene ne zanimajo robovi.
Jaz hočem delati spremembe.
In vendar mi lahko dosegamo ali premagamo obstoječe cene.
To počnemo s krajšo in enostavnejšo dobavno verigo.
Več kot polovica stroškov te solate ni solata –
je dolga in zapletena dobavna veriga, ki jo pripelje v lokalno trgovino z živili.
Delujemo preprosto brez dolge in kompleksne dobavne verige,
zato imamo nižje operativne stroške, kot tradicionalna industrija.
Prodajamo lahko po dovolj nizkih cenah, da dosežemo ali premagamo tržne cene.
To je primer, ko je manj resnično več.
Ali torej naš poslovni model deluje?
Deluje!
Pravzaprav smo nedavno napovedali
prvi dolgoročni sporazum o proizvodnji.
In to z velikim supermarketom McCaffrey's.
Gradimo rastlinjak pri njihovi trgovini v Yardleyju v Pensilvaniji.
In želim, da greste vsi tja in preverite.
Jim McCaffrey, tako kot mnogi vodilni v supermarketih,
neznansko skrbi za svoje stranke.
Ni samo velik poslovnež.
On je tudi vizionar.
Imel je vizijo, da se zaveže k revolucionarnemu novemu sistemu,
ki prinaša boljše paradižnike in brezhibne, fantastične solate
na njegove prodajne police, isti dan kot so jih pobrali.
In mimogrede, tudi mi skrbimo za McCaffreyjeve stranke
prav tako kot Jim.
Ne bomo anonimni, oddaljeni 5000 kilometrov.
Naš kmet ne bo oddaljen 5000 kilometrov.
On bo 300 metrov stran od trgovine.
On bo živel,
pošiljal otroke v šolo, ustvarjal delovna mesta in gojil pridelke
v isti skupnosti, v kateri so McCaffreyjevi kupci
in nakupoval bo med istimi trgovskimi policami, prav tam, skupaj z njimi.
Prej, ko smo začeli, sem rekel, da so predavanja TED namenjena navdihu.
Danes ste me mnogi od vas navdahnili in zahvaljujem se vam za to.
Upam, da sem uspel tudi jaz navdihniti nekatere od vas,
navdihniti, da vas ne potrejo težave, ki jih vidite v dobavnih verigah,
v katerih se počutite, kot da ste obtičali,
ampak da gledate na te izzive
kot na priložnosti, da začnete svoje lastne revolucije.
In v našem primeru,
revolucionarna priložnost, da naši družbi dobavljamo pridelke,
ki so varnejši, bolj zdravi, okusnejši, boljši za okolje
in polni najpomembnejše sestavine vsega: ljubezni.
(Aplavz)